પ્રદેશ પ્રમુખ જીતુ વાઘાણીએ જણાવ્યું છે કે, ભાજપની નીતિ પ્રમાણે નિરીક્ષકો ઉપરાંત પ્રદેશ પ્રભારી ભુપેન્દ્ર યાદવ, સંગઠન સહ મહામંત્રી વી.સતિષની ઉપસ્થિતિમાં શુક્રવારે બપોરે રાજ્યના ચૂંટાયેલા જનપ્રતિનિધિઓની બેઠક મળશે. આ બેઠકમાં નવા નેતાની પસંદગી પ્રક્રિયા હાથ ધરાશે. કોણ હોઇ શકે નેતા ? તેવા પ્રશ્નના ઉત્તરમાં વાઘાણીએ કહ્યું કે, ભાજપ પક્ષની બંધારણીય પ્રક્રિયા પ્રમાણે ચૂંટાયેલા પ્રતિનિધિઓને સાંભળીને જ નિરીક્ષકો, આગેવાનો પોતાના નિર્ણયની જાહેરાત કરશે. આ અંગે આજે કંઇ કહી શકાય નહીં.